**Ministru kabineta noteikumu projekta**

**„****Grozījumi Ministru kabineta 2004.gada 8.marta noteikumos Nr.127**

**„Rīgas vēsturiskā centra saglabāšanas un aizsardzības noteikumi””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2004.gada 8.marta noteikumos Nr.127 „Rīgas vēsturiskā centra saglabāšanas un aizsardzības noteikumi”” (turpmāk – Projekts) mērķis ir aktualizēt Ministru kabineta 2004.gada  8.marta noteikumus Nr.127 „Rīgas vēsturiskā centra saglabāšanas un aizsardzības noteikumi” (turpmāk  – MK noteikumi  Nr.127), nodrošinot  to  atbilstību Rīgas vēsturiskā centra saglabāšanas un aizsardzības likumam un pašreizējai situācijai. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots pēc Valsts kultūras pieminekļu aizsardzības inspekcijas (turpmāk – Inspekcija) iniciatīvas, pamatojoties uz Rīgas vēsturiskā centra saglabāšanas un aizsardzības likuma 7.pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saeima 2017.gada 27.aprīlī pieņēma likumu „Grozījumi Rīgas vēsturiskā centra saglabāšanas un aizsardzības likumā”, kas stājās spēkā 2017.gada 1.jūnijā, saskaņā ar kuru nodrošināta Rīgas vēsturiskā centra saglabāšanas un aizsardzības likuma normu saskaņošana ar Teritorijas attīstības plānošanas likumu un tajā noteikto teritorijas attīstības plānošanas aktuālo regulējumu. Ņemot vērā minēto, nepieciešams veikt attiecīgus grozījumus MK noteikumos Nr.127.Saskaņā ar Teritorijas attīstības plānošanas likuma 1.panta 8. un 9.punktu **vietējās pašvaldības teritorijas plānojums** ir vietējās pašvaldības ilgtermiņa teritorijas attīstības plānošanas dokuments, kurā noteiktas prasības teritorijas izmantošanai un apbūvei, tajā skaitā funkcionālais zonējums, publiskā infrastruktūra, teritorijas izmantošanas un apbūves noteikumi, kā arī citi teritorijas izmantošanas nosacījumi un kuru izstrādā administratīvajai teritorijai vai tās daļai, savukārt **lokālplānojums** ir vietējās pašvaldības ilgtermiņa teritorijas attīstības plānošanas dokuments, kuru izstrādā republikas pilsētas daļai, novada pilsētai vai tās daļai, ciemam vai tā daļai vai lauku teritorijas daļai kāda plānošanas uzdevuma risināšanai vai teritorijas plānojuma detalizēšanai vai grozīšanai. No minētā izriet, ka Rīgas vēsturiskā centra un tā aizsardzības zonas teritorijas plānojums ir izstrādāts Rīgas kā galvaspilsētas teritorijas daļai – UNESCO Pasaules kultūras un dabas mantojuma vietas „Rīgas vēsturiskais centrs” (iekļauts UNESCO Pasaules mantojuma sarakstā ar Nr.852) teritorijai un tā aizsardzības zonai, kā arī valsts nozīmes pilsētbūvniecības pieminekļa „Rīgas pilsētas vēsturiskais centrs” (valsts aizsardzības Nr.7442, ar kuru reģistrēts Valsts aizsargājamo kultūras pieminekļu sarakstā) teritorijai. Tas detalizē Rīgas kā galvaspilsētas teritorijas plānojumu iepriekš minētajās teritorijās, lai nodrošinātu kultūras mantojuma saglabāšanu un turpmāko attīstību. Ņemot vērā minēto, Projekts paredz precizēt MK noteikumu Nr.127 tekstā termina „teritorijas plānojums” lietojumu. Attiecīgi grozījumi veikti Rīgas vēsturiskā centra saglabāšanas un aizsardzības likumā, kas stājās spēkā 2017.gada 1.jūnijā, tādējādi ar Projekta **1.punktu** tiks nodrošināta regulējuma saskaņotība.MK noteikumu Nr.127 4.punkts ietver rīcības ar Rīgas vēsturiskā centra un tā aizsardzības zonas ēkām un būvēm noregulējumu. Ar Projekta **2.punktu** tiesību norma papildināta ar darbu veidiem, uz kuriem konkrētās kultūras pieminekļu aizsardzības prasības nepieciešams attiecināt.Projekta **3.punktā** ietvertā MK noteikumu Nr.127 9.1 punkta būtība ir regulēt gadījumus, kad par publiskās ārtelpas īstermiņa (līdz pieciem gadiem) pārveidojumiem ir tiesības lemt Rīgas pašvaldības par kultūras pieminekļu aizsardzību atbildīgajai institūcijai. Ievērojot, ka periodiski Rīgas pašvaldībā par kultūras pieminekļu aizsardzību atbildīgās institūcijas nav, tiesību normā ietverta atruna, ka minētās institūcijas neesamības gadījumā konkrētie jautājumi paliks Inspekcijas kompetencē.MK noteikumu Nr.127 12.1.apakšpunkta regulējums, kas paredz sadarbību ar Pasaules mantojuma komiteju, bija izstrādāts līdz Rīgas vēsturiskā centra plānojuma izstrādei. Rīgas vēsturiskā centra plānojums ir izstrādāts un apstiprināts 2006.gadā, līdz ar to ar Projekta **4.punktu** minētā tiesību norma ir aktualizēta atbilstoši šā brīža situācijai.MK noteikumu Nr.127 12.3.apakšpunkts tā pašreizējā redakcijā noteic Inspekcijas pienākumu noteikt ēku (būvju un atsevišķu to elementu) kultūrvēsturisko vērtību, šo noteikumu 13.punktā akcentējot kultūrvēsturiskās vērtības līmeņa nozīmi attīstības un ēku pārbūves projektu izvērtēšanā. Lai izslēgtu neskaidrības attiecībā uz MK noteikumu Nr.127 12.3.apakšpunkta iztulkošanu, proti, viedokli, ka Inspekcijai ir pienākums pēc savas iniciatīvas noteikt kultūrvēsturiskās vērtības līmeni visām ēkām un būvēm Rīgas vēsturiskajā centrā neatkarīgi no tā, vai ar tām saistīta kāda būvniecības iecere vai nē, ar Projekta **5.punktu** noteikts, ka ēku (būvju un to atsevišķu elementu) kultūrvēsturisko vērtību Inspekcija nosaka pēc ēkas īpašnieka vai valdītāja ierosinājuma. Lai kvalitatīvi (atbilstoši izstrādātai un tiesu procesos aprobētai metodikai) noteiktu kultūrvēsturiskās vērtības līmeni 15000 ēkām Rīgas vēsturiskajā centrā un tā aizsardzības zonā, nepieciešams kvalificētu 10 ekspertu 18750 stundu darbs un 5 apkalpojošo speciālistu 5 gadu darbs. Šobrīd, izpildot likuma prasību, un atbilstoši Inspekcijas finansējumam un administratīvajai kapacitātei katru gadu ir nodrošināts 5 ekspertu 500 stundu darbs un viena apkalpojošā speciālista darbs, kas nosedz kultūrvēsturiskās vērtības noteikšanu tikai tām ēkām, kurās paredzēti vai notiek būtiski pārveidojumi. Darba apjoma aprēķinā nav ietvertas pieņemto lēmumu apstrīdēšanas iespējas un ar to saistītās administratīvās kapacitātes apjoms.Rīgas vēsturiskā centra vērtības ir jau apzinātas, un Inspekcija normatīvajos aktos noteiktajā kārtībā veic uzraudzību, nepieciešamības gadījumā saucot pie atbildības personas, kuras izdarījušas kultūras pieminekļu aizsardzības normu pārkāpumus. Visu ēku kampaņveidīga novērtēšana prasa ievērojamu administratīvo resursu palielinājumu, kā arī nav lietderīga, jo dati 10 gadu periodā noveco. Attieksme pret vērtībām, laikam ejot, mainās, jāņem vērā arī jauni atklājumi, pētījumi un pētniecisko metožu attīstība. Ēkas ekspluatējot, var tikt atklātas jaunas vērtības, kas būtiski var mainīt sākotnējos uzskatus. Atbilstoši Eiropas Padomes Vispārējās konvencijas par kultūras mantojuma vērtību sabiedrībai 2.panta a. daļai: kultūras mantojums – sastāv no uzkrātu resursu kopuma, kas saņemti mantojumā no pagātnes un kas, neatkarīgi no piederības, indivīdu un sabiedrības uztverē tiek uzskatīti par vērtību, pārliecības, zināšanu, tradīciju atspoguļotājiem un paudējiem. Tas ietver arī vidi, kas izveidojusies cilvēku un vietu mijiedarbībā, laikam ejot. |
| 3. | Projekta izstrādē iesaistītās institūcijas un publiskas personas kapitālsabiedrības | Inspekcija, Kultūras ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kurām pieder nekustamais īpašums Rīgas vēsturiskajā centrā un tā aizsardzības zonā, un kas tajā veic būvniecību. Rīgas vēsturiskā centra un aizsardzības zonas pārvaldībā iesaistītās valsts un pašvaldību institūcijas, piemēram, Rīgas pilsētas pašvaldība, Inspekcija. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar.  |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar.  |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts izskatīts Rīgas vēsturiskā centra saglabāšanas un attīstības padomes 2018.gada 10.janvāra sēdē. Notikušas sarunas ar Rīgas domi. |
| 2. | Sabiedrības līdzdalība projekta izstrādē | Projekts 2018.gada 16.janvārī publicēts Inspekcijas tīmekļvietnē [www.mantojums.lv](http://www.mantojums.lv) un Kultūras ministrijas tīmekļvietnē [www.km.gov.lv](http://www.km.gov.lv) sadaļā „Sabiedrības līdzdalība”, aicinot sabiedrības pārstāvjus līdz 2018.gada 5.februārim izteikt viedokli par Projektu.  |
| 3. | Sabiedrības līdzdalības rezultāti | Projekts atbalstīts Rīgas vēsturiskā centra saglabāšanas un attīstības padomes 2018.gada 10.janvāra sēdē. Papildu priekšlikumi par Projektu no sabiedrības pārstāvjiem saņemti netika.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Inspekcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

  Kultūras ministre      D.Melbārde

  Vīza: Valsts sekretāre      D.Vilsone

Dambis 67213113

Juris.Dambis@mantojums.lv